Jaume Fullana, director general de Política Educativa, visita Carcaixent
14 de Gener de 2016

Carcaixent

La regidora de Cultura i Educació, Lourdes Castelló, junt amb la regidora de Patrimoni i Festes, Rosa Nicolau, s’han reunit amb el director general de Política Educativa, Jaume Fullana, que ha visitat Carcaixent per a conéixer de primera mà l’evolució de l’aula pilot de 2-3 anys. L’objectiu era valorar sobre el terreny com s’ha implantat esta experiència innovadora en els 33 centres escollits per la Conselleria el passat mes de setembre, i que a Carcaixent es va implantar en el col·legi Francesc Pons.

Així mateix, també s'ha visitat l’Escoleta Municipal “La Vieta” per tractar d’integrar estes instal·lacions dins del projecte de la Conselleria d’Educació d’avançar l’educació gratuïta per als alumnes de 2-3 anys. Lourdes Castelló ha valorat molt positivament la visita de Jaume Fullana, ja que ha permés posar en valor unes instal·lacions municipals respecte de les quals el director general ha destacat la seua qualitat i la dedicació i professionalitat de les treballadores. A més, la trobada ha servit per a sol·licitar personalment algunes de les necessitats que presenten els centres públics de Carcaixent com, per exemple, l’habilitació  d’una “aula de gateig” per a l’Escoleta Municipal, així com millores en la infraestructura d’alguns col·legis.